ਸਮੱਗਰੀ: ਵੇਟਲਿਫ਼ਟਰ ਪਵਨਾ ਕੁਮਾਰੀ

ਕੁਮਾਰੀ ਇਸ ਦਾ ਸਿਹਰਾ ਆਪਣੇ ਮਾਪਿਆਂ ਨੂੰ ਦਿੰਦੀ ਹੈ, ਜਿਹੜੇ ਆਪਣੀ ਚੁਸਤ-ਫ਼ੁਰਤ ਧੀ ਦੀ ਊਰਜਾ ਨੂੰ ਚੰਗੀ ਸੇਧ ਦੇਣਾ ਚਾਹੁੰਦੇ ਸਨ।

ਆਂਧਰ ਪ੍ਰਦੇਸ਼ ਦੇ ਜ਼ਿਲ੍ਹੇ ਵਿਸ਼ਾਖਾਪਟਨਮ ਵਿੱਚ ਪੈਂਦੇ ਪਿੰਡ ਜੀ ਕੋਠਾਪੱਲੀ ਦੇ ਇਸ ਪਰਿਵਾਰ ਨੇ ਕੁਮਾਰੀ ਨੂੰ ਸਾਲ 2011 ਵਿੱਚ ਹੈਦਰਾਬਾਦ ਵਿੱਚ ਤੇਲੰਗਾਨਾ ਖੇਡ ਅਕੈਡਮੀ ਵਿੱਚ ਦਾਖ਼ਲ ਕਰਵਾ ਦਿੱਤਾ। ਉਹ ਉਸ ਸਮੇਂ ਮਹਿਜ਼ ਅੱਠ ਸਾਲਾਂ ਦੀ ਸੀ।

ਇਹ ਵੀ ਪੜ੍ਹੋ:

ਕੁਮਾਰੀ ਅਤੇ ਉਸਦੇ ਪਰਿਵਾਰ ਦੀ ਵਚਨਬੱਧਤਾ ਨੂੰ ਫ਼ਲ ਮਿਲਣਾ ਸ਼ੁਰੂ ਹੋਇਆ ਜਦੋਂ ਉਸ ਨੇ ਸੂਬਾ ਅਤੇ ਕੌਮੀ ਪੱਧਰ 'ਤੇ ਉਸ ਦੀ ਉਮਰ ਵਰਗ ਦੇ ਟੂਰਨਾਮੈਂਟਾਂ ਵਿੱਚ ਅਖਾੜੇ 'ਚ ਆਪਣੀ ਜਿੱਤ 'ਤੇ ਮੋਹਰ ਲਾਉਣੀ ਸ਼ੁਰੂ ਕਰ ਦਿੱਤੀ।

ਸਾਲ 2020 ਉਸ ਲਈ ਸ਼ਾਨਦਾਰ ਸਾਬਿਤ ਹੋਇਆ ਕਿਉਂਕਿ ਉਸ ਨੇ ਟਸ਼ਕੈਂਟ, ਉਜ਼ਬੈਕਿਸਤਾਨ ਵਿੱਚ ਹੋਈਆਂ ਏਸ਼ੀਅਨ ਯੂਥ ਐਂਡ ਜੂਨੀਅਰ ਵੇਟਲਿਫ਼ਟਿੰਗ ਚੈਂਪੀਅਨਸ਼ਿਪ ਵਿੱਚ ਜੂਨੀਅਰ ਅਤੇ ਯੂਥ ਵਰਗ 'ਚ ਦੋ ਚਾਂਦੀ ਦੇ ਤਗਮਿਆਂ 'ਤੇ ਦਾਅਵੇਦਾਰੀ ਕੀਤੀ।

ਉਤਰਾਅ ਚੜਾਅ ਭਰਿਆ ਸਫ਼ਰ

ਸ਼ਹਿਰੀ ਸਹੂਲਤਾਂ ਤੋਂ ਦੂਰ ਦੇ ਇਲਾਕੇ ਨਾਲ ਸਬੰਧਿਤ ਹੋਣ ਕਾਰਨ ਕੁਮਾਰੀ ਲਈ ਖੇਡਾਂ ਦੀ ਸਿਖਲਾਈ ਦੀਆਂ ਸੁਵਿਧਾਵਾਂ ਤੱਕ ਪਹੁੰਚ ਇੱਕ ਵੱਡੀ ਚੁਣੌਤੀ ਸੀ। ਇਸ ਦਾ ਨਤੀਜਾ ਸੀ ਕਿ ਉਸ ਦੇ ਮਾਪਿਆਂ ਨੇ ਉਸ ਨੂੰ ਮਾਸੂਮ ਉਮਰ 'ਚ ਹੀ ਘਰ ਤੋਂ ਦੂਰ ਭੇਜਣ ਦਾ ਔਖਾ ਫ਼ੈਸਲਾ ਲਿਆ।

ਬੀਬੀਸੀ ਪੰਜਾਬੀ ਵੈੱਬਸਾਈਟ ਨੂੰ ਆਪਣੇ ਐਂਡਰਾਇਡ ਫ਼ੋਨ ਵਿੱਚ ਇੰਝ ਲੈ ਕੇ ਆਓ:

ਕੋਚ ਬੀ ਮਨੀਕਿਆਲ ਰਾਓ ਨੇ ਅਕੈਡਮੀ ਵਿੱਚ ਕੁਮਾਰੀ ਨੂੰ ਆਪਣੀ ਛਤਰ ਛਾਇਆ ਵਿੱਚ ਰੱਖਿਆ। ਉੱਭਰਦੀ ਵੇਟਲਿਫ਼ਟਰ ਦਾ ਕਹਿਣਾ ਹੈ ਕਿ ਕੋਚ ਵੱਲੋਂ ਦਿੱਤੀ ਗਈ ਸੇਧ ਨੇ ਉਸ ਦੇ ਖਿਡਾਰਨ ਬਣਨ ਵਿੱਚ ਮਦਦ ਕੀਤੀ।

ਅਕੈਡਮੀ ਵਿੱਚ ਰਹਿੰਦੇ ਹੋਏ, ਉਸ ਦੀ ਇੰਨੀ ਵਚਨਬੱਧਤਾ ਸੀ ਕਿ ਛੁੱਟੀਆਂ ਦੌਰਾਨ ਵਾਪਸ ਪਿੰਡ ਵਿੱਚ ਆਪਣੇ ਘਰ ਜਾਣ ਦੀ ਥਾਂ ਉਹ ਅਕੈਡਮੀ ਦੇ ਬਾਹਰ ਪ੍ਰਬੰਧ ਕਰਕੇ ਰਹਿੰਦੀ ਅਤੇ ਮੁਕਾਬਲਿਆਂ ਲਈ ਤਿਆਰੀ ਕਰਦੀ।

ਹਾਲਾਂਕਿ ਕੁਮਾਰੀ ਦੀ ਸਿਖਲਾਈ ਲੀਹ 'ਤੇ ਸੀ। ਜ਼ਿੰਦਗੀ, ਉਸ ਦੇ ਕਿਰਦਾਰ ਦੀ ਤਾਕਤ ਦੀ ਅਖਾੜੇ ਅਤੇ ਉਸ ਦੇ ਬਾਹਰ ਪਰਖ਼ ਕਰ ਰਹੀ ਸੀ। ਉਸ ਦੇ ਪਿਤਾ ਇੱਕ ਗ਼ਰੀਬ ਕਿਸਾਨ ਹਨ ਅਤੇ ਸਾਲ 2018 ਵਿੱਚ ਮੁਸ਼ਕਿਲ ਸਮਾਂ ਦੇਖਿਆ, ਉਹ ਆਪਣੀ ਖ਼ਰਾਬ ਸਿਹਤ ਕਾਰਨ ਇਸ ਦੌਰਾਨ ਕੰਮ ਨਾ ਕਰ ਸਕੇ।

ਇਹ ਵੀ ਪੜ੍ਹੋ:

ਇਸ ਦਾ ਨਤੀਜਾ ਆਰਥਿਕ ਦਿੱਕਤਾਂ ਸਨ, ਜਿਸ ਕਾਰਨ ਕੁਮਾਰੀ ਦਾ ਧਿਆਨ ਹਟਿਆ। ਉਸ ਦਾ ਕੁਝ ਸਮਾਂ ਖ਼ਾਲ੍ਹੀ ਲੰਘਿਆ  ਜੋ 2019 ਤੱਕ ਜਾਰੀ ਰਿਹਾ।

ਦਲੇਰਾਨਾ ਵਾਪਸੀ

ਜਦੋਂ ਕੁਮਾਰੀ ਦਾ ਪਰਿਵਾਰ ਉਸ ਨੂੰ ਆਰਥਿਕ ਮਦਦ ਦੇਣ ਦੇ ਸਮਰੱਥ ਨਹੀਂ ਸੀ, ਉਸ ਸਮੇਂ ਵੀ ਪਰਿਵਾਰ ਵੱਲੋਂ ਮਾਨਸਿਕ ਅਤੇ ਭਾਵੁਕ ਸਹਿਯੋਗ ਦੀ ਕਮੀ ਨਹੀਂ ਸੀ।

ਆਖ਼ਰ ਉਸ ਨੇ ਬਿਹਾਰ ਦੇ ਬੋਧ ਗਿਆ ਵਿੱਚ ਹੋਈ 2019 ਯੂਥ (ਸਬ ਜੂਨੀਅਰ ਬੁਆਏਜ਼ ਐਂਡ ਗਰਲਜ਼), 56ਵੀਆਂ ਮਰਦਾਂ ਅਤੇ 32ਵੀਆਂ ਔਰਤਾਂ (ਜੂਨੀਅਰ) ਨੈਸ਼ਨਲ ਵੇਟਲਿਫ਼ਟਿੰਗ ਚੈਂਪੀਅਨਸ਼ਿਪ ਨਾਲ ਮੁੜ ਵਾਪਸੀ ਕੀਤੀ। 

ਉਸ ਨੂੰ ਬਿਹਤਰੀਨ ਲਿਫ਼ਟਰ ਦਾ ਸਨਮਾਨ ਮਿਲਿਆ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਨੌਜਵਾਨ ਭਾਰਤੀ ਵੇਟਲਿਫ਼ਟਰ ਕੇਵੀਐੱਲ ਪਵਾਨੀ ਕੁਮਾਰੀ ਨੇ ਭਾਰ ਚੁੱਕਣੇ ਉਸ ਉਮਰ 'ਚ ਸ਼ੁਰੂ ਕੀਤੇ ਜਿਸ ਉਮਰ 'ਚ ਆਮ ਬੱਚੇ ਆਪਣੇ ਬਸਤਿਆਂ ਦਾ ਭਾਰ ਚੁੱਕਣ 'ਚ ਵੀ ਔਖਾ ਮਹਿਸੂਸ ਕਰਦੇ ਹਨ।